La delegació d'Esports posa en marxa la segona edició del Campus Nadal per a xiquets
27 de novembre 2019

![](/media/zrlp2fgp/20_c_cartel-campus-nadal.jpg)  
  

La delegació d'Esports de l'Ajuntament de Sagunt organitza la segona edició del Campus Nadal per a xiquets i xiquetes de 3 a 12 anys. Es tracta d'un campus lúdico-esportiu d'oci que cobrirà l'espai de les vacances de Nadal del calendari escolar.

  

El Campus serà els dies 23,26, 27 i 30 de desembre 2019, i el 2 i el 3 de gener de 2020. Les inscripcions es podran realitzar del 2 al 13 de desembre en les oficines de la piscina del Poliesportiu Municipal (internuclis), amb un preu de 48 euros.

  

Amb este projecte l'Ajuntament de Sagunt oferix un servici per a ajudar a les famílies en el període de vacances. Per este motiu, una de les novetats d'enguany és que s'amplia la jornada del campus mitja hora més, per a donar major facilitat a aquelles famílies que treballen durant eixos dies. L'horari serà de 8.30 h fins a 14.00 h.

  

Les activitats es realitzaran en la piscina del Poliesportiu Municipal (internuclis) i es desenvoluparan activitats com jocs populars, activitats físiques, tallers de nadal, activitats lúdico-esportives, ludoteca, entre d’altres. Per motius de manteniment, en esta edició les activitats aquàtiques se substituiran per una altre tipus d'activitats, com per exemple la robòtica.​

*   [](http://www.facebook.com/sharer.php?u=https://aytosagunto.es/va/actualitat/la-delegacio-d-esports-posa-en-marxa-la-segona-edicio-del-campus-nadal-per-a-xiquets/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-d-esports-posa-en-marxa-la-segona-edicio-del-campus-nadal-per-a-xiquets/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-d-esports-posa-en-marxa-la-segona-edicio-del-campus-nadal-per-a-xiquets/ "Linked In")
*   [](mailto:?body=https://aytosagunto.es/va/actualitat/la-delegacio-d-esports-posa-en-marxa-la-segona-edicio-del-campus-nadal-per-a-xiquets/)